ముంబై: 2003-04లో ఆస్ట్రేలియా టూర్ సందర్భంగా జట్టు నుంచి అనిల్ కుంబ్లేను తప్పించాలని సెలక్టర్లు తీవ్రంగా ప్రయత్నించారట. అప్పుడు కెప్టెన్గా ఉన్న సౌరవ్ గంగూలీ ఆ నిర్ణయాన్ని తీవ్రంగా వ్యతిరేకించాడట. జట్టులో కుంబ్లే ఉండాల్సిందేనని తేల్చి చెప్పాడట. అందుకోసం సెలక్టర్లతో చిన్నపాటి యుద్ధమే చేసినట్టు ‘దాదా’ తాజాగా చెప్పుకొచ్చాడు.ముంబైలో జరిగిన ఓ కార్యక్రమానికి హాజరైన గంగూలీ మాట్లాడుతూ ఈ విషయాన్ని గుర్తు చేసుకున్నాడు. ‘‘2003లో ఆస్ట్రేలియా టూర్కు ముందు సెలక్షన్ కమిటీ మీటింగ్కు హాజరయ్యా. నేనప్పుడు కెప్టెన్గా ఉన్నా. అనిల్ కుంబ్లేను జట్టులోకి తీసుకునేందుకు సిద్ధంగా లేరన్న విషయం నాకు తెలిసింది. కుంబ్లే మ్యాచ్ విన్నరని, అతడు జట్టులో ఉండాల్సిందేనని పట్టుబట్టా’’ అని గంగూలీ గుర్తు చేసుకున్నాడు. జట్టులో కుంబ్లే లేకుంటే తాను ఆడలేనని కోచ్ జాన్ రైట్కు తెగేసి చెప్పానని పేర్కొన్నాడు. పదేళ్లపాటు అత్యుత్తమ ప్రదర్శన కనబరిచిన కుంబ్లే ఆ సమయంలో ఫామ్ కోల్పోయాడని, అయితే అది తాత్కాలికమేనని తాను భావించానని గంగూలీ వివరించాడు. కుంబ్లేను ఇప్పుడు జట్టు నుంచి తప్పిస్తే ఆయన ఇంకెప్పుడూ భారత్ తరపున ఆడడని రైట్కు చెప్పానని, కుంబ్లేను జట్టులోకి తీసుకోకుంటే సెలక్షన్ షీట్పై సంతకం పెట్టనని చెప్పానని పేర్కొన్నాడు. దీనికి సెలక్టర్లు తనపై కొంత అసహనంగా చూశారని పేర్కొంటూ.. ‘‘నువ్వు సరిగా ఆడకపోయినా, జట్టు సరైన ప్రదర్శన కనబరచకున్నా, కుంబ్లే సరిగా ఆడకున్నా జట్టు నుంచి మొదట వెళ్లిపోయేది నువ్వే’’ అని సెలక్టర్లు తనను హెచ్చరించారని దాదా గుర్తు చేసుకున్నాడు. దానికి తాను ‘‘సరే మంచిది. రిస్క్ తీసుకోవడానికి నేను సిద్ధం. చూద్దాం ఏం జరుగుతుందో’’ అని వారికి చెప్పానని పేర్కొన్నాడు. ఆస్ట్రేలియా టూర్లో కుంబ్లే అద్భుత ప్రదర్శన కనబరిచాడు. విజయగర్వంతో గంగూలీ భారత్లో అడుగుపెట్టాడు. ఆస్ట్రేలియా సిరీస్లోనే కాదు.. ఆ ఏడాదంతా కుంబ్లే అద్భుత ప్రదర్శన కనబరిచాడు. మొత్తం 80 వికెట్లు తీసుకున్నాడు. ఒకే క్యాలెండర్ ఇయర్లో టెస్టుల్లో అత్యధిక వికెట్లు తీసుకున్న స్పిన్నర్గా కుంబ్లే రికార్డు సృష్టించాడని గంగూలీ వివరించాడు. టెస్టుల్లో అత్యధిక వికెట్లు తీసుకున్న ఇండియన్ క్రికెటర్ కుంబ్లేనే. 132 మ్యాచుల్లో 619 వికెట్లు తీసుకున్నాడు. న్యూఢిల్లీలో పాక్తో జరిగిన టెస్టులో 74 పరుగులిచ్చి 10 వికెట్లు తన ఖాతాలో వేసుకున్నాడు. 271 వన్డేల్లో 337 వికెట్లు నేలకూల్చాడు. టీమిండియా ప్రస్తుత కోచ్ రవిశాస్త్రి కంటే ముందు కోచ్గా పనిచేశాడు.
mumbai: 2003-04loo australia tur sandarbhamgaa jattu nunchi anil kumblenu tappinchaalani selaktarlu teevramgaa prayatninchaarata. appudu keptenga unna sourav gangoolee aa nirnayaanni teevramgaa vyatirekinchaadata. jattulo kumbley undalsindenani telchi cheppadata. andukosam selaktarlatho chinnapati yuddhame chesinattu ‘daadaa’ taajaagaa cheppukochadu.mumbailo jarigina oo kaaryakramaaniki haajaraina gangoolee maatlaadutuu ee vishayaanni gurtu chesukunnadu. ‘‘2003loo australia toorku mundu selakshan commity meetingku hajarayya. nenappudu keptenga unna. anil kumblenu jattuloki teesukunenduku siddamgaa leranna vishayam naaku telisindi. kumbley match vinnarani, atadu jattulo undalsindenani pattubatta’’ ani gangoolee gurtu chesukunnadu. jattulo kumbley lekunte taanu aadalenani koch jan raitku tegesi cheppaanani perkonnadu. padellapaatu atyuttama pradarsana kanabarichina kumbley aa samayamlo fam kolpoyadani, ayithe adhi taatkaalikamenani taanu bhaavinchaanani gangoolee vivarinchaadu. kumblenu ippudu jattu nunchi tappiste aayana inkeppuduu bharat tarapuna aadadani raitku cheppaanani, kumblenu jattuloki teesukokunte selakshan sheetpai santakam pettanani cheppaanani perkonnadu. deeniki selaktarlu tanapai kontha asahanamgaa chusarani perkontu.. ‘‘nuvvu sarigaa aadakapoyina, jattu saraina pradarsana kanabarachakunna, kumbley sarigaa aadakunna jattu nunchi modata vellipoyedi nuvve’’ ani selaktarlu tananu heccharinchaarani daadaa gurtu chesukunnadu. daaniki taanu ‘‘sare manchidi. risk teesukoovadaaniki nenu siddham. chuddam yem jarugutundo’’ ani vaariki cheppaanani perkonnadu. australia toorlo kumbley adbhuta pradarsana kanabarichaadu. vijayagarvamtho gangoolee bhaaratlo adugupettaadu. australia siriislone kaadu.. aa edaadanta kumbley adbhuta pradarsana kanabarichaadu. mottam 80 viketlu teesukunnadu. oke calender iyarlo testullo atyadhika viketlu teesukunna spinnerga kumbley rikaardu srushtinchaadani gangoolee vivarinchaadu. testullo atyadhika viketlu teesukunna indian cricketer kumblene. 132 mathullo 619 viketlu teesukunnadu. newdhilleelo paakto jarigina testulo 74 parugulichi 10 viketlu tana khaataalo vesukunnadu. 271 vandello 337 viketlu neelakuulchaadu. teamindia prastuta koch ravisastri kante mundu kochga panichesaadu.